Cudurka Coronavirus: Tallaalka Ruushka uu soo saaray “oo hadda la siin karo dadka qaba Covid-19” | Gaaroodi News\nCudurka Coronavirus: Tallaalka Ruushka uu soo saaray “oo hadda la siin karo dadka qaba Covid-19”\nMadaxweynaha Ruushka oo sheegay in mid ka mid ah gabdhihiisa la siiyay tallaalkan fayraska ka hortaga.\nMadaxweynaha dalka Ruushka, Vladimir Putin, ayaa sheegay in tallaal lagu sameeyay gudaha dalkiisa oo loogu talagalay Covid-19, la ansixiyay hadda. Tallaalkan ayaa lagu sameeyay tijaabo qaadatay in ka yar laba bilood oo lagu sameeyay bini-aadamka.\nMadaxweyne Putin wuxuu sheegay in tallaalkan la mariyay dhammaan arrimihii loo baahnaa ee tijaabada ah, isagoo tilmaamay in gabadhiisa la siiyayba.\nSaraakiisha hoggaamisa dalkaas waxay sheegayaan in tallaal guud oo dalka oo dhan ay billaabi doonaan bisha October.\nKhubarada ayaa walaal ka muujiyay sida degdegga ah ee Ruushka uu shaqadan u qabtay, waxayna sheegeen in cilmi-baarayaasha Ruushka ay suuragal tahay in ay si boobsiis ah u sameeyeen tallaalka.\nInkastoo ay jirto cabsi la xiriirta badqabka, haddana Hay’adda Caafimaadka Adduunka (WHO) ayaa isbuucii la soo dhaafay Ruushka ugu baaqday in uu raaco tilmaamaha caalamiga ah ee soo saaridda tallaalka ka hortagga fayraska Covid-19.\nMaanta, waxay WHO sheegtay in wadahadal ay kula jirtay Ruushka oo la xiriira dib u eegista tallaalka.\nTallaalka uu Ruushka soo saaray ka mid ma ahan lixda tallaal ee WHO ay ansixisay si ay wejiga seddaxaad ee tijaabada u gaaraan, taas oo qeyb ka ah tijaabo guud oo bini-aadamka lagu sameynayo.\nIn ka badan 100 nooc oo tallaal oo kala duwan ayaa daafaha caalamka laga soo saaray, iyadoo qaar ka mid ah lagu sameeyay tijaabada aadanaha oo hab caafimaad loo siiyay.\nIn kastoo si baaxad leh horumar looga sameeyay tallaalada, haddana khubarada waxay sheegayaan in aysan suuragal ahayn in la isticmaalo illaa laga gaarayo bartamaha sannadka 2021.\nMuxuu madaxweyne Putin ka yiri Tallaalka?\nIsagoo ku tilmaamay Tallaalkii ugu horreeyay ee caalamka, madaxweyne Putin wuxuu sheegay in tallaalka, uu soo saaray machadka Gamaleya Institute ee Moscow uu yahay “mid leh difaac joogto ah” oo ka dhan ah coronavirus. Madaxweyne Putin wuxuu sheegay in tallaalka Covid-19 uu hadda yahay mid la adeegsan karo.\nWuxuu sheegay in uu ogaa in “tallaalka uu xoogaa yahay mid wax ku ool ah”, mana uusan bixinin faafaahin dheeraad ah, balse wuxuu carabka ku adkeeyay in la mariyay “dhammaan tijaabooyiinkii loo baahnaa”.\nMr Putin wuxuu sidoo kale tilmaamay in tallaalka la siiyay mid ka mid ah gabdhihiisa taas oo caafimaad qabtay inkastoo qandhadeeda ay sare u keceysay.\n“Waxay ila tahay in taa aawadeed ay uga qeybgashay tijaabada tallaalka”, ayuu yiri madaxweynaha Ruushka.\nSidoo kale, ma uusan cadeyn midda ay tahay gabdhihiisa ee tallaalka qaadatay. Waa arrin dhif iyo naadir ah in Putin uu fagaareyaasha dadweynaha uga hadlo gabdhihiisa.\nNolosha gabdhihiisa ee kala ah Maria Vorontsova iyo Katerina Tikhonova waa mid sir ah oo aan waxba laga ogeyn.\nMaxaan ka garaneynaa tallaalka?\nIsbuucii la soo dhaafay, dowladda Ruushka waxay ku dhawaaqday in ay si guud u billaabeyso tallaal wadareed ka dhan ah coronavirus, marka la gaaro bisha October.\nSeynisyahannada Ruushka waxay sheegeen in tijaabooyiinka horudhaca ah ee tallaalka ay ku soo dhamaadeen si guul ah.\nWaxay sheegeen in tallaalka uu adeegsanayo qaabab la waafajiyay adenovirus, oo ah fayraska sababa hargabka caadiga ah, wuxuuna billaabayaa inuu jirka difaaco\nBalse in guddiga tayada dawooyiinka ee Ruushka uu ansixiyo tallaalkan waxay imaaneysaa ka hor intaan la shaacin natiijada cilmi baaris guud ee baaxadda leh oo kumannaan qof ay ka qeybgaleen, taas oo loogu yeero Tijaabada Wejiga-seddaxaad.\nKhubarada waxay doonayaan in tijaabadaas ay muhiim u noqoto xaqiijinta badqabka iyo waxtarka tallaalka.\nIyadoo taa ay jirto, haddana wasiirka caafimaadka Ruushka, Mikhail Murashko, wuxuu sheegay in tallaalka “la caddeeyay inuu si wayn waxtar u leeyahay, badqabna yahay,” wuxuu sidoo kale ku tilmaamay tallaabo wayn oo loo qaaday “dhanka guusha aadanaha” ee ka dhanka ah fayraska Covid-19.


Ogaden News Agency (ONA) – Warshadaha Sonkorta Itoobiya oo khasaaray 7 Bilyan oo Bir\nWarshadaha Sonkorta Itoobiya oo khasaaray 7 Bilyan oo Bir\nWarshadaha Sonkorta Itoobiya oo shaqada bilaabay kaliya afar sano kahor ayaa galay khasaare dhaqaale oo aad u baaxad weyn,waxaana sidaas lagu sheegay xisaab xidhkii lasoo saaray sanadkan.\nDad xog ogaal ah kana shaqeeya warshadahaas ayaa warbaahinta u sheegay inay khasaareen warshaduhu 7 Bilyan oo Bir,waxayna intaasi ku dareen inay warshadaha soo gaadheen khasaare laxaad leh oo ay adag tahay siday uga soo kabatan,waxaana la ogaaday inaysan warshaduhu xataa iska bixinin qalab ay soo amaahdeen oo qiimahiisu dhannaa 3 Bilyan oo Bir welina lagu leeyahay.\nSababaha ugu xooga weyn ee lala xidhiidhinayo kicitaanka warshadaha Sonkorta Itoobiya ayaa ah sida ay sheegeen dad xog ogaal in ABAY SAHAY mudadii uu Maareeyaha ka ahaa Warshadaha oo ahayd labadii sano ee u dambaysay qasnada warshadaha laga waayey 800 oo Milyan oo bir,taas oo loo badinayo inuu la baxay ABAY SAHAY.\nKhasaarahaas kadib ayuu wasiirka Warshadaha ahna madaxa gudiga Warshada Sonkorta Mr.Axmed Abtow ka codsaday raisul wasaaraha Itoobiya in baadhitaan dagdag ah lagu sameeyo cida iyo sababta ka dambeysa kicitaanka warshadaha Sonkorta,waxayna kicitaankii warshaduhu sababtay inay shaqaale badan ku waayaan shaqooyinkoodii.\nKiciyaha Warshadaha Sonkorta sida la rumaysan yahay oo ah ABAY SAHAY ayaa kamid ah ragii laga fadhiisiyey siyaasada ururka TPLF ee Tigreega wuxuuna kamid ahaa golaha dhexe ee urukaas iyo raga ugu awooda badan xisbigaas iyo siyaasada Itoobiya ba,waxaana shalay loo shegay inuu banaanka ka yahay,arintaas oo laga cabsi qabo inay khilaaf cusub iyo looltan dhalin kara qalalaase siyaasadeed ka dhex abuurto siyaasiyiinta Tigreega ee ku naaxay dhiiga shucuubta ku hoos dulman.


Golaha Shacabka Oo Mar Kale Ka Dooday Xeer-Hoosaadkooda – Kalfadhi\nXeer-hoosaadka Golaha Shacabka ayaa mar kale maanta looga dooday kulankii 20-aad ee kalfadhiga afaraad ee Golaha Shacabka.\nMahad Cabdalla Cawad ayaa kulanka oo ay goobjoog ahaayeen 141 xildhibaan shir guddoominaayay.\nQodobbada ay xildhibaannada ka doodeen ayaa waxaa ka mid ahaa ilaalada madaxda imaaneysa xarunta Golaha Shacabka iyo hubka ay wataan, sidoo kale qodob ka hadlaayay waqtiga ay qaadaneyso saxiixa madaxweynaha ee la xiriira hindise sharciyeedyada loo gudbiyo iyo waqtiga xukuumadda ku soo gudbin karto hindise sharciyeed.\nXildhibaanada ayaa soo bandhigay talooyin iyo fikrado la xiriira qodobada ku jira xeer hoosaadka Golaha Shacabka.\nGuddoomiye Mahad ayaa tilmaamay in loo baahan yahay in si wadajir ah oo masuuliyad leh looga doodo wax ka baddalka xeer-hoosaadka golaha lagu sameynayo.\nUgu dambeyn Mahad Cabdalla Cawad oo kulanka soo xeray ayaa sheegay in dooda xildhibaannada ay sii socon doonto.


Gudoomiye Mursal oo maanta dib ugu laabtay Muqdisho iyo jawaab laga sugayo • Horseed Media\nYou are here: Home / Somali News / Federal Republic of Somalia / Gudoomiye Mursal oo maanta dib ugu laabtay Muqdisho iyo jawaab laga sugayo\nGudoomiye Mursal oo maanta dib ugu laabtay Muqdisho iyo jawaab laga sugayo\nDecember 1, 2018 - By: Abdirisak Faamoos\nGudoomiyaha golaha shacabka Baarlamaanka Federaalka Soomaaliya Maxamed Mursal Sh Cabdiraxmaan ayaa maanta dib ugu laabtay magaalada Muqdisho kadib safar uu ugu maqnaa dalka dibadiisa.\nGudoomiyaha oo kasoo laabtay safar uu ku tagay dalka Turkiga ayaa markii uu dib ugu laabtay magaalada Muqdisho waxaa garoonka diyaaradaha Aaden Cadde kusoo dhaweeyay Xildhibaano ka tirsan golaha shacabka isagoona soo dhaweyn kadib la hadlay saxaafada.\nWaxa uu sheegay in uu ku faraxsan yahay sida ay xildhibaano ka tirsan golaha shacabka ugu soo dhaweeyeen garoonka diyaaradaha Aaden Cadde isagoona xusay in wixii shaqo ah ay uga wada hadli doonaan xaruntooda golaha shacabka.\n“ Waan idin kaga mahad celinayaa sida walaaltinimada ah ee aad ii soo dhaweyseen Xildhibaanada Sharafta leh, wixii shaqo ah guri ayaan leenahay halkaasi ayaan uga hadleynaa, halkaan wax shaqo ah ugama hadleyno waad mahadsan tihiin” Ayuu yiri Gudoomiye Mursal.\nGudoomiye Mursal ayaa laga sugayaa jawaabta uu ka bixiyo kala diristii uu gudomiye ku xigeenkiisa 1–aad ku sameeyay gudigii Miisaaniyada,Maaliyadda iyo qorsheynta golaha shacabka xili shalay wareysi uu bixiyay uu ku sheegay in uu eego waxa uu dib u eegayo xeer hoosaadka u yaala golaha shacabka.


640x480 Football, Euro 2016, Uefa, Euro Uefa 2016 Football France Logo Wallpapers and Pictures, Photos, Posters 86224\nHD wallpapers Football, Euro 2016, Uefa, Euro Uefa 2016 Football France Logo 640 x 480 desktop hd wallpaper download\n640x480 Football, Euro 2016, Uefa, Euro Uefa 2016 Football France Logo wallpapers download with number 86224 for your monitor screen, smartphone, tablet or any other device.\nHere you will find the best quality and beautiful HD wallpapers for Desktop, Mobile Phones, Iphones, Htc, Samsung Galaxy, Nexus, Nokia, Sony, . These pictures, photos, posters, art prints and wallpapers in high quality, with a resolution 640 on 480. These desktop wallpapers on the theme: Football, Euro 2016, Uefa, Euro Uefa 2016 Football France Logo.


Barakac horleh oo ka bilowday xaafadaha galbeed ee Magaalada Baladweyne – SBC\nBarakac horleh oo ka bilowday xaafadaha galbeed ee Magaalada Baladweyne\nPosted by Webmaster on February 6, 2012 Comments\nDad goob joogayaal aoo ku sugan magaalada Baladweyne ayaa xafiiska SBC international ee magaalada GAroowe u xaqiijiyay in qeybo ka mid ah xaafadaha dhabka galbeed ee magaalada Baladweyne ay ka soconayaan Barakac aad u balaaran oo ay sameynayaan dadkii ku dhaqnaa.\nWararku waxay intaasi ku darayaan in dadweynaha iyagoo gaadiid ku rartay alaabihii ay isticmaalayeen ciyaalkoodiina ay gacmaha heystaan ay ka soo xaqayaan xaafadaha dhanka galbeed ee magaaladaas sida laanta heegan ee magaaladaasi.\nBarakacan Cusub ayaa waxa uu ka dambeeyay ka dib markii haween dhoweyd halkaasi uu ka dhacay weerar iyo qaraxyo lala damacsanaa ciidamada Itoobiyaanka ah ee halkaasi fariisinka ka sameystay.\nWaxaa la sheegay in dadku ay muujin cabsi iyo dhibaatooyin ka soo gaara weeraradaasi ka dib ay ku dhaqaaqeen qax balaaran iyagoona u qaxaya meelaha ay isleeyihiin waad kaga fogaankartaan dhibaatooyinka deegaanadii aad ku dhaqaneeydeen,\nUgu dambeyntii qeybaha kala duwan ee Bulshada iyo waxgaradka gobolka ayaa arimahani walaac ka muujiyay iyagoona sheegay in ay ka dhalan karto xaalado nololeed iyo arimo kale oo aan ku habooneen qofka biniaadanka ah.\nQaar ka mid ah dhalinyarada Baladweyne oo la hadlay Xafiiska SBC ee Garoowe waxa ay sheegeen in xaafadahoodii ay uga soo carareen baqdin dhanka ciidamada Itoobiyaanka ah ee halkaasi ku sugan, kuwaasi oo qab qabasho iyo baaris xoogleh kula dhaqaaqa xiliyada ay dhacaan weerarada lala beegsado.\nSBC International Garoowe.


Nin Mareykan ah oo booliis ah ayaa ka xaday ApplePod qaar Apple Store ah waana la ugaarsanayaa | Wararka IPhone\nWaxa caadiga ah ayaa ah in tuugada ay ku daba jiraan booliska ku kacay falal sharci daro ah. Si kastaba ha noqotee, maanta waa sheeko xiiso leh oo dhac ah oo ka dhacday Dukaanka Apple, oo ay si sax ah u geysteen tuhmanaha ugu yar ee dhammaan, booliska.\nWakiil Mareykan ah ayaa laga helay Dukaanka Apple isagoo ka faa'iideysanaya kormeer uu ku xaday AirPods. Sameecadaha ugu caansan ee shirkada Cupertino ayaa mar kale waxaa ka taagan muran, malaha boliiska ma uusan dooneynin inuu sugo waqtiyada dhalmada badan ee ay hayaan.\nAyona McGillberry waa magaca wakiilka maamulka ee ku dhex milmay khilaafkan xoogaa gaar ah. Xaqiiqdu waxay tahay inaanan fahmin sida sarkaal booliis ah uu qatar u gelin karo shaqadiisa (Waxay ahayd sidaas ...) xatooyo shey aan xitaa gaarin labo boqol oo euro. Isniintii la soo dhaafay, qiyaastii 14: 00 pm ee Metairie (Louisiana), wakiilku wuxuu ku sugnaa Apple Store oo ka qaybgalaya dayactir ku saabsan iPhone-kiisa (oo aad uga qaalisan AirPods). Wuxuu codsaday inuu amaahdo qaar ka mid ah AirPods si uu u tijaabiyo, wax caadi ka ah Apple Store iyo inaan kugu martiqaadayo inaad sameyso, laakiin tani waxay ahayd bilowgii dhammaadka xun.\nMarkuu wakiilku dhammeeyay meheraddiisii dukaanka Apple Store, go'aansaday inuu ka tago aasaaska isagoon hubin AirPods-ka amaahda lagu siiyay si loo tijaabiyo. Waxaa la duubay iyada oo ka tagaysa dukaanka iyada oo leh sameecadaha dhagaha iyada oo aan muujin xiisaha ugu yar ee bixinta qiimaha lagu iibiyay. Waxa cad ayaa ah in wakiilkani aanu ahayn kii ugu caqliga badnaa ee xaafada, maadaama xogta aad bixisay si aad uga codsato dayactir ku kaydso Apple Store ay u oggolaanayso dabeecadda laga hadlayo in daqiiqado gudahood lagu helo. Noqo sida ay doonto ha noqotee, sheekadan gaarka ah ayaanan farxad u lahayn wakiilkan. Dabcan, jacaylka alaabada tufaaxa ayaa kaa dhigi kara inaad lumiso shaqadaada haddii aadan taxaddarin ... iyo ka hor intaanan faallo ka bixin, wax walba waxay muujinayaan inaysan ahayn "kormeer" gabi ahaanba.\nWadada buuxda ee maqaalka: Wararka IPhone » Noticias » Sarkaal booliis Mareykan ah ayaa AirPod ka xaday Apple Store waana la ugaarsadaa\n9x24 Podcast: Maareeyayaasha Furaha VS iCloud Keychain\n6 bilood bilaash ah Apple Music gawaarida cusub ee kooxda Fiat iyo Volkswagen


Ibtida Luxury Lawn by Rangeela Dhagaa/ D 07 - AWWALBOUTIQUE\nIbtida Luxury Lawn by Rangeela Dhagaa/ D 07\nRs. 4,699.00 Regular price Rs. 5,500.00\nFarah Talib Aziz Lawn 2021/Tara/09\nBaroque Chantelle Chiffon/10/Swiss Topaz\nQalamkar Luxury Lawn 2021/HL 03


Soomaaliya oo ka qeyb-gashay Shir ka dhacay India – Idil News\nSoomaaliya oo ka qeyb-gashay Shir ka dhacay India\nWasiirka Wasaradda Badroolka iyo Macdanta Xukumadda Fadaraalka Soomaaliya Mudane C/rashiid maxamed Axmed ayaa magaalada New Delhi dalka Hindiya kaga qaybgalay shirka tamarta ee Hindiya oo looyaqano CERAWEEK waxana Wasiirka ku wehlinayay shirka danjiraha Soomaaliya u fadhida dalka Hindiya Faadumo C/laahi Maxamuud Insaaniya iyo lataliyaasha Wasaaradda Badroolka iyo Macdanta.\nShirka waxa soo qaban qaabisay hay’adda IHS MARKIT waxana kasoo qaybagalay dalalka Soomaaliya iyo Maraykanka oo shirka lagu casuumay hay’addo iyo shirkado caalami ah, inta uu socday waxaa looga hadlayay tamarta iyo guud ahaan qayaraadka kala duwan ee dalkaas.\nWasiirka Badaroolka iyo Macdanta Mudane C/rashiid maxamed Axmed ayaa qudbad ka jeediyay inta uu socday shrika waxaa uuna ka hadlay qaabka Somaaliya uga faa’iideysankarto iyo sida shirkadaha iyo dawladaha kalke ee caalamka ay umaal gashankaraan Soomaaliya waxa uuna warbixin fiican ka siyay xaladda Soomaaliya.\nDhanka kale Wasiirka ayaa kulan laqaatay Wasiirka Badroolka iyo Gaaska dabiiciga ah DHARMENDRA PRADHAN waxa ayna ka wadahadleen sida ay dowlada Hindiya uga gacansiin lahed tabarida shaqalaha iyo in ay yeshaan wada shaqayn dhaw.\nSido kale Wasiirka iyo Wafdiga lasocday ayaa waxa ay kulan laqateen masuuliyiin ka socotay Wasaaradda tamarta ee Marekanka waxyabo badan ayaana looga wadahadlay kullankaas.\nDalka Hindiya waxaa uu kamid yahay wadamada ku jira hardanka dhaqaalaha iyo in uu qayb ka noqdo quwadaha addunka ee tartanka ugu jira in ay gacanta ku dhigaan Badaroolka Macadanta iyo Gaaska dabeciga ah.\nDalkena Somalia waxa uu hadda ku jira iibgeynta qaybo ka mid baloogyada shidaalka waxana aad dar dar xoogan ugu socdaa tageerada iyo gacansiinta ay ka helayan wadamada iyo shirkadaha daneeya shidaalka iyo macdanta.\nUgu dambeyntii Wasiirka iyo Wafdigiisu waxaa ay booqdeen Safaradda Soomalida ee Delhi halkaasoo Warbixin ay ku kala qaateen Safiirka iyo Diblomaasiyinta.


Gudoomiyaha Baarlamaanka Oo Guddiga Joogtada Ah U Furay Kulan Howleed Ku Aadan Diyaarinta Qorshayaasha Kalfadhiga 6aad “SAWIRRO+VIDEO” – Radio Muqdisho\nGudoomiyaha Baarlamaanka Oo Guddiga Joogtada Ah U Furay Kulan Howleed Ku Aadan Diyaarinta Qorshayaasha Kalfadhiga 6aad “SAWIRRO+VIDEO”\nGudoomiyaha Golaha Shacabka Jamhuuriyadda Federaalka Soomaaliya Mudane Maxamed Sheekh Cusmaan Jawaari ayaa maanta magaalada Kampala ee Caasimadda dalka Uganda uga furay Guddiga Joogtada ah ee Baarlamaanka Soomaaliya kulan howleed la xiriira dejinta qorshayaasha Kalfadhiga 6aad ee Baarlamaanka Federaalka Soomaaliya oo dhowaan furmaya.\nKulan howleedkan oo socon doona mudo todobaad ah ayaa waxaa munaasabadda furitaanka kasoo qeybgalay Gudoomiyaha Baarlamaanka iyo ku xigeenkiisa,Gudoomiyeyaasha Guddiyada Joogtada ah ee Baarlamaanka,mas’uuliyiin ka socotay Safaaradda Soomaaliya ee dalka Uganda iyo mas’uuliyiin ka tirsan hay’adda Awepa oo kulan howleedkan fududeeyneysa.\nGudoomiye ku xigeenka Labaad ee Baarlamaanka Federaalka Soomaaliya Mudane Mahad Cabdalla Cawad oo khudbad ka jeediyey munaasabadda furitaanka kulan howleedkan ayaa ugu horeyn tilmaamay in xubnaha guddiga joogtada ah ee Baarlamaanka laga doonayo iney dib u eegaan Shantii Kalfadhi ee Golaha Shacabka horey u yeeshay waxyaabihii qabsoomay iyo Kalfadhiga 6aad ee soo socda waxyaabaha la doonayo in muhiimad la siiyo isagoo dhanka kalena xusay in Guddiga looga baahan yahay iney xuquuq u dejiyaan mas’uuliyiintii horey xilalka uga degay.\nGudoomiyaha Baarlamaanka Federaalka Soomaaliya Mudane Maxamed Sheekh Cusmaan Jawaari oo khudbaddiisa furitaanka ka jeediyey kulan howleedkan lagu dejinayo qorshe howleedka Kalfadhiga 6aad ee Baarlamaanka ayaa xusay in xubnaha guddiga Joogtada ah ay tahay iney sameeyaan ka baaraan degid la xiriira qorshayaasha hor u tebinta leh Kalfadhiga soo socda ee 6aad waxa uu si gaar ah u tilmaamay hirgelinta guddiyada madaxa bannaan ee lagama maarmaanka u ah hiigsiga 2016ka kuwaasi oo shuruucdooda Baarlamaanku horey u ansixiyey.\nKulan howleedkan magaalada Kampala ee caasimadda dalka Uganda uga furmay guddiga joogtada ah ee Baarlamaanka Federaalka Soomaaliya ayaa qeyb ka ah kulammo howleedyo,aqoon is weeydaarsiyo iyo aqoon kororsiyo magaalada Kampala uga soconaya guddiyada kala duwan ee Baarlamaanka Soomaaliya inta lagu guda jiro fasaxa Kalfadhiga Golaha Shacabka taasi oo qeyb ka ah fulinta heshiiskii ay kala saxiixdeen Gudoomiyeyaasha Baarlamaannada Soomaaliya iyo Uganda bishii August sanadkii 2013.\nKooxaha Real Madrid iyo FC Porto oo u Soo Baxay Quarter Finalka Champions League-ga ”SAWIRRO”


Garoowe : “Xarunta Dadka Dhimirka waxaa laga sii daayey 12 qof oo Caafimaaday ” Gudoomiyaha Nasrullah. | Sahan radio\nGaroowe : “Xarunta Dadka Dhimirka waxaa laga sii daayey 12 qof oo Caafimaaday ” Gudoomiyaha Nasrullah.\nGaroowe (SR): Magaaladda Garoowe waxaa ku yaal xarun balaran oo lagu dabiibo dadka qaba xanuunadda Maskaxda ku dhaca ,waxaana dadkaasi ay ka kala yimadeen guud ahaan deegaanadda ay soomaalidu degto iyo wadamada dariska ah.\nXarunta ayaa laga fasaxaa dadka caafimaadkooda dib u hela kadib daaweyn iyo Nasin badan oo loo sameeyo dadkasi,Waxaana gacanta ku haya Urur Maxaliya oo lagu magacaabo NASRULLAH ,Gudoomiyaha Ururkaasi Xaawo Axmed Maxamed (Qaylo weyne ) ayaa Sahan Radio u xaqiijisay in todobaadkaan ay Xarunta ka baxeen 12 ruux oo isugu jira 12 Rag ah iyo 1 Haween ah , kuwasoo dib u helay Maankoodii.\nGudoomiyaha Ururku waxaa ay sheegtay in ay dadka siiyaan daawooyin dajinaya maskaxda iyadoo Xarunta marka qofka la keenana laga joojiyo waxyaalaha Maandooriyaha ah ee uu magaalada ku cuni jiray ee ka qaybqadanaya Wareerka iyo Marxaladda adag ee uu la kulmo qofka madaxa lagaga jiro.\nXaawo Qayloweyne waxaa ay sheegtay in dadkaan intooda badan aanay ehel u joogin magaaladda Garoowe ee uu markii horeba ururku ku tabarucay in ay xananeyaan oo ay kasoo xareeyaan Magaaladda oo ay dhibaato badani ku haysatay ” Dadkaan aanu hayno intooda badan ma jirto cid magaaladda u joogta ama daryeelkooda qoys ahaaneed ayaaba aad u liita markaa anagu waxaanu ku tabarucnay in aanu halkaan ku daryeelo wixii awoodeena ah “,Xaawo Qayloweyne.\nGudoomiyaha Ururka Nasrullah ayaa bulshada reer puntland qaybaheeda kala duwan waxaa ay ka codsatay in ay gacan ka gaystaan ummadda Xaruunka maskaxda la nool ee u bahan saacidada ,iyadoo ay ka midyihiin meelaha loogu talo galay in sadaqada lagula baxo oo ay ku waajibtay.\nXerada dadka qaba xanuunadda Dhimirka (Waalida ) ayaa waxaa ay dhanyihiin 80 qof oo isugu jira Rag iyo Haween waxaana ay la ildaranyihiin nafaqo iyo daryeel la,aan iyadoo aanay jirin cid gacan muuqata ka gaysata xarunta ay ku jiraan marka laga reebo Ururka NASRULLAH ee gacanta ku haya oo bulshada usoo gacan mariya.


Turkiga oo 15,000 oo shaqaale waxbarasho ah shaqada ka joojiyay kadib inqilaabkii fashilmay - Puntland Mirror Believable Media Website\nHomeWorldTurkiga oo 15,000 oo shaqaale waxbarasho ah shaqada ka joojiyay kadib inqilaabkii fashilmay\nJuly 19, 2016 Puntland Mirror World 0\nMacalin Turki ah oo arday cashar u sharaxaya fasal gudihiis.\nAnkara-(Puntland Mirror) Turkiga ayaa mamnuucay 15,000 oo shaqaale waxbarasho ah kadib inqilaabkii fashilmay asbuucii lasoo dhaafay.\nWasaarada waxbarashada Turkiga ayaa ku eedaysay in ay xiriir la leeyihiin wadaadka fadhigiisu yahay Maraykanka Fethullah Gulen oo Turkiga aaminsanyahay inuu abaabulay inqilaabkii fashilmay.\nRaysulwasaaraha Turkiga Binali Yildirim ayaa wacad ku maray in ay qaadayaan ficil ka dhan ah taageerayaasha Fethullah Gulen.\n“Waan ka xumahay, laakiin ururkan argagixisada ah kama sii jiri doono dalna,” RW turkiga ayaa sidaa yiri.\nDhanka kale, dowlada Turkiga ayaa dhawaan dowlada Soomaaliya ku amartay in ay dalka ay ka saarto haayada Nile Academy oo lala xiriiriyo in ay leeyihiin taageerayaasha Fethullah Gulen.\nBoqolaal arday Soomaali ah ayay saamayn ku yeelatay kuwaasoo ku sugan Turkiga iyo Muqdisho oo ay waxbarashadooda gacanta ku haysay haayada Nile academy.\nApril 9, 2017 Ugu yaraan 21 qof oo ku geeriyooday qarax ka dhacay kaniisad kutaala magaalada Tana ee dalka Masar\nJuly 25, 2016 Safaarada Turkiga Muqdisho oo la wareegaysa shaqadii haayada Nile Academy oo dalka laga saaray


Oxycontin Detox Sioux City IA - oxycontin detox, Sioux City IA oxycontin treatment, Sioux City IA abuse of opiates, Sioux City IA drug addiction, Sioux City IA tips for drug addiction\nOxycontin Detox in Sioux City, IA. Find phone numbers, addresses and information about Oxycontin Detox in Sioux City.\nOxycontin Detox Yankton SD\nOxycontin Detox Norfolk NE\nOxycontin Detox Sioux Falls SD


Xildhibaanada Baarlamanka Soomaaliya oo Ansixiyey Raiisul Wasaare Saacid. Soomaalinews.com 17 Oct 12, 14:18\nXarunta Golaha shacabka ee Magaalada Muqdisho ayaa maanta waxaa lagu ansixiyay Ra�iisul Wasaaraha cusub ee dalka Soomaaliya Cabdi Faarax Shirdoon Saacid. Kadib kulan ka dhacay Xarunta Golaha Shacabka ee Magaalada Muqdisho oo ay soo xaadireen xubnaha Baarlamaanka oo gaaraya 215 xubnood ayaa Ra�iisul Wasaaraha halkaasi lagu ansixiyay.\nMadasha ay ka dhaceysay ansixinta Ra�iisul Wasaaraha ayaa waxaa halkaasi ku sugnaa Madaxweynaha dalka Soomaaliya Xasan Sheekh Maxamuud iyo Ra�iisul Wasaare Shirdoon.\nMadaxweynaha dalka Soomaaliya oo halkaasi hadal ka jeediyay ayaa wuxuu sheegay in soo magacaabista Ra�iisul Wasaaraha Soomaaliya uu kala tashaday Bulshada Soomaaliyeed iyo masuuliyiin kala duwan.\nRa�iisul Wasaaraha Soomaaliya Cabdi Faarax Shirdoon oo halkaasi ka hadlay ayaa wuxuu sheegay in qorshaha ugu weyn ee uu qaban doono ay tahay ka shaqeynta arimaha Bulshada iyo sidoo kale dib uheshiisiinta dadka Soomaaliyeed.\nUgu dambeyn waxaa ku dhawaaqay in Ra�iisul Wasaaraha Soomaaliya la ansixiyay Guddoomiyaha Baarlamaanka Soomaaliya Proffessar Maxamed Cusmaan Jawaari oo sheegay in Ra�iisul Wasaaraha xukuumadda afarta sano ee soo socota uu yahay Cabdi Faarax Saacid Shirdoon.